text: [{"text_idx": "#000004", "text": "HUGOT nga gikahingawa ni Konsehal Enrico Salcedo, chairman sa komite sa Environment and Natural Resources, ang isyu ug mga aligasyon nga gibato kang Congressman Rolando \u201cKlarex\u201d Uy nga giingong anaa siya sa Drug List sa Philippine Drug Enforcement Agency (PDEA) sa mga politiko nga gapayuhot sa ilegal nga druga."}, {"text_idx": "#000005", "text": "Sa sesyon sa konseho niadtong Lunes nga gidumala ni Konsehal Edna Dahino, gipasupot sa konsehal ang iyang special report mahitungod sa maong isyu nga giingong nakatugaw sa kahusay ug kalinaw sa syudad."}, {"text_idx": "#000006", "text": "Gipasabot sa konsehal nga kinahanglan nga maresolbar kini nga isyu labina nga nakahatag kini\u2019g kadaot sa nahisgutang pamilya tungod dili kini tiaw tiaw nga isyu gawas pa nadaot kini sa dungog ug integridad sa maong opisyal."}]